

*RESH er forkortelse for Register over Enheter i* S*pesialisthelsetjenesten.*

*Det er et nasjonalt register som eies av Helsedirektoratet, og driftes av Norsk Helsenett.*

*I RESH-registeret er helseforetakene pålagt å vedlikeholde det administrative organisasjons-kartet for den statlig finansierte spesialisthelsetjenesten i Norge.*

**Mandat RESH-gruppe HNT**

# Bakgrunn

I RESH-registeret skal vår organisasjons struktur til enhver tid være oppdatert og avspeile den faktisk organiseringen.

RESH-registeret brukes av flere systemer som det ledende verktøy til å beskrive organisasjonsinndelingen.

Økonomisystemet SAP bruker det, NPR bruker det, og Helse Plattformen tar i bruk RESH-registeret som grunnlag for å beskrive organisasjonsstrukturen i EPIC-løsningen.

Flere brukere av RESH-registeret øker kompleksiteten av en korrekt beskrivelse av vår organisasjonsstruktur, og medfører store konsekvenser dersom RESH-registeret er ufullstendig eller ikke oppdatert.

Det er derfor behov for samarbeid mellom ulike kompetanseområder, slik at det kan gjøres korrekte og kunnskapsbaserte vurderinger knyttet til endringer i organiseringen.

# Formål og oppgaver

* RESH-gruppen tar stilling til om rutine for å melde, vurdere, gjennomføre og kommunisere organisatoriske endringer er hensiktsmessig og gir eventuell forslag til endringer i rutinen.
* RESH-gruppen har ansvar for at rutinen til enhver tid blir revidert og er oppdatert.
* RESH-gruppen tar stilling til konsekvensene av foreslåtte og ønskede organisatoriske endringer. Konsekvensene videreformidles til leder/systemeier før endelig beslutning om oppretting av enheten tas.
* RESH-gruppen eller representanter fra gruppen har dialog med leder/systemeier der det er ønskelig eller nødvendig.
* RESH-gruppen eller representant fra gruppen har dialog med Hemit i de tilfeller Hemit som IKT-leverandør må gjøre endringer eller tilpasninger i systemer.
* RESH-gruppen eller representant fra gruppen har dialog med Helse Plattformen for å bidra til utvikling av vår organisasjonsstrukturen i tråd med og som en del av Epic-løsningen.
* RESH-gruppen kan på eget initiativ foreslå organisatoriske endringer. Begrunnet forslag for slike endringer sendes til stabslederne i foretaket til vurdering, vedtak og/eller videre behandling i foretaket.
* Samarbeidet i RESH-gruppen gjør at RESH-registeret til enhver tid har korrekt organisatorisk informasjon og at det er tatt hensyn til konsekvenser organisatoriske endringer har for ledelsen og systemer og Helse Nord-Trøndelag som organisasjon.

**Myndighet**

RESH-gruppen har myndighet til å godkjenne innmeldt behov for nye enheter, endring av enheter eller avvise innmeldt behov for nye enheter.

Beslutningen om oppretting, endring eller avvisning av ny enhet gjøres gjennom vedtak i RESH-gruppen. Vedtaket krever alminnelig flertall.

# Sammensetning

RESH-gruppen består av:

* 1 representant fra regnskapsseksjon med ansvar for kommunikasjon med DS/LØ angående Masterdata knyttet til organisasjonsstrukturen
* 1 representant fra HR-avdeling med kompetanse på lønnssystemet
* 1 representant fra Helseplattformen drift med kunnskap om PAS/EPJ
* 1 representant fra økonomiavdeling med kunnskap om kodeverk, registrering og kontroll av aktivitetsdata
* 1 representant fra controllerseksjon i økonomiavdelingen
* 1 representant (midlertidig) fra Hemit/Helseplattformen med særlig ansvar for facility structure i Epic-løsningen
* 2 representanter fra seksjon for kvalitet og virksomhetsstyring, som utfører vedlikehold, oppdateringer og endringer i RESH-registeret. En av disse representantene er leder og sekretær for RESH-gruppen

Representantene stiller sin kompetanse til disposisjon for å ha fokus på et helhetlig foretaksperspektiv når det gjelder organisasjonsstruktur, med særlig fokus på ledelse og organiseringen av pasientbehandlingen.

# Møtehyppighet og administrasjon

RESH-gruppen møter ukentlig (Skype-møter) eller eventuelt etter behov. Det er ønskelig med en hyppig møtefrekvens når gruppen starter for å bli kjent med utfordringer og konsekvenser knyttet til organisatoriske endringer, samt bli kjent med kompetanse og kunnskap gruppe-medlemmer kan bidra med.

Leder/sekretær for RESH-gruppen kalles inn til møtene med saksliste og saksdokumenter. Det føres protokoll fra møtene og RESH-gruppen skal ha egen administrasjonsside i INNBLIKK under NETTVERK-menyen.

# Andre bestemmelser

RESH-gruppen er underlagt stabsledergruppen i foretaket

Mandat og arbeidsform for RESH-gruppen skal evalueres årlig.